Ol lokol i showem intres long spot ia billiard
Olgeta pipol blong Mangaliliu kasem Paonganisu oli bin kat jans blong pleim spot ia billiard long fes taem.
Event ia we oli singaotem Pool kem kompetisen emi tekem ples long wan resort lo Not Efate mo Pacific Group Limited nao emi sponsarem wetem olgeta narafala sapota blo kompetisen ia.
VBTC sport emi bin tok tok wetem kem Maneja, Jeffry Pakoa mo emi talem se wetem event ia emi blong bringim olgeta komuniti i kam tugeta blo kat wan gud taem mo semtaem lanem hao blong pleim kem ia.
” Tink tink blong kompetisen emi blong traem unitem olgeta komuniti long Not Efate blong kam tugeta mo mekem wan divelopmen blong helpem olgeta long Fiuja.”
Mr Pakoa emi kontinu blong talem se blong mekem wan kind aktiviti olsem emi blong pruvum se i tru, ol komuniti i save wok tugeta long ol projek o wan aktiviti olsem o nokat.
“Wetem kem ia emi wan pair kompetisen o tu pipol long wan tim,” hemi talem.
“Billiard emi wan niu kem we oli jes introdusim long olgeta lokol long Not Efate, bai umi talem se umi no save talem se wanem nao emi intres blong olgeta pipol long Not Efate abaotem kem ia, beh umi holem kompetisen ia nao blong finemaot sapos olgeta lokols oli kat intres long kem ia o nokat.”
Mr Pakoa emi talem long las tok tok blong em se sapos resal blong kem i ko gud,bai oli jes luk luk blong setemap ol pool table long olgeta komuniti ia.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn